Keskustelu luokasta:Viiltäjä-Jack-epäillyt

message: Luokan sisältö on kopio artikkelissa Viiltäjä-Jack olevasta epäiltyjen luettelosta, ja näin tietysti tulee ollakin. Luokkaan ei voida odottaa tulevan lisää jäseniä, joten luettelo riittää tulevaisuudessakin. Ohjeen mukaan: "Sellaisia luokkia, joihin ei voi tulla muutamaa artikkelia enempää, ei pidä luoda." Luokkana tämä on siis tarpeeton. Lisäksi tähän liittyen voidaan pohtia onko rikosepäily sinänsä sopiva luokitteluperuste, katso Keskustelu luokasta:Rikosepäillyt. --AB 17. kesäkuuta 2011 kello 12.45 (EEST)
replies: text: Monissa wikeissä on luokka :en:Category:Jack the Ripper. Se voisi käydä tännekin. --Otrfan 17. kesäkuuta 2011 kello 17.34 (EEST)
replies: text: :Tällainen luokittelu ainakin toisi luokalle jotain lisäarvoa, ja mahdollisia jäseniäkin tulisi kai aika paljon enemmän. Toivottavasti joku osaa luokitella luokan meikäläisessä luokitusjärjestelmässä. Sopisi ehkä luokan :Luokka:Selvittämättömät henkirikokset alaluokaksi. --AB 19. kesäkuuta 2011 kello 00.52 (EEST)

text: Mielestäni tämä luokka kelpaa säilytettäväksi, sillä kyse on henkilöistä, jotka ovat Wikipediassa vain siksi, että heitä on epäilty Viiltäjä-Jackiksi. Toisin sanoen "Viiltäjä-Jack-epäilys" on keskeisin näitä henkilöitä (tai ainakin heidän merkittävyyttään) määrittelevä kriteeri. Sitä paitsi luokkaan voidaan odottaa tulevan uusia epäiltyjä; miltei muutaman vuoden välein ilmestyy joku kirja tai artikkeli, jossa nimetään uusi epäilty. Esimerkiksi Walter Sickert ja en:James Maybrick lisättiin epäiltyjen listaan vasta sata vuotta alkuperäisten murhien jälkeen. Teemaluokkakin voidaan kyllä luoda, mutta säilyttäisin silti tämän sen alaluokkana. --Risukarhi 20. kesäkuuta 2011 kello 17.01 (EEST)
Ei tätä tarvita erikseen. Ehkä Otrfanin ehdotus olisi toteuttamiskelpoinen, sinnehän voi tulla muutakin aiheeseen liittyvää. -Höyhens 22. kesäkuuta 2011 kello 19.25 (EEST)

text: Mielestäni epämääräisten "liittyy jotenkin aiheeseen" -tyyppisten luokkien luomista tulisi välttää, jos eksaktimpikin luokitus on mahdollinen. Siksi puollan tämän säilyttämistä. Artikkeleita on nyt vasta seitsemän, koska lukuisista epäillyistä ei ole vielä tehty suomenkieliseen Wikipediaan artikkelia. Ja ihmisen luokitteleminen pelkän epäilyksen perusteella on toki hieman epäkorrektia, mutta eiväthän nämä muuten olisi Wikipediassa lainkaan. Henkilöartikkeleiden olisi hyvä kuulua edes yhteen sellaiseen luokkaan, josta käy ilmi, mikä tekee henkilöstä mainittavan. Eli jos luokka :Luokka:Viiltäjä-Jack nähtäisiin tarpeelliseksi, niin ehdotan tämän säilyttämistä sen alaluokkana. --Risukarhi 22. kesäkuuta 2011 kello 19.41 (EEST)
replies: text: :Olen jotakuinkin samaa mieltä kuin Risukarhi, ja huomautan vielä, että nämä eivä käsittääkseni ole eläviä henkilöitä, joten epäilysasema ei ole tällä kertaa edes oikea ongelma. Iivarius 22. kesäkuuta 2011 kello 20.03 (EEST)
replies: text: ::Risukarhin perustelu on varsin miellyttävää luettavaa. Kuitenkin päädyn samoilla argumenteilla toiseen tulokseen. Tämä on toisaalta yliluokittelua ja epäiltyjen luokka yhdessä asiassa toisaalta on ennakkotapaus. --Höyhens 23. kesäkuuta 2011 kello 06.15 (EEST)

text: :"Viiltäjä-Jack-epäillyt" on kyllä aavistuksen epämääräinen nimi, jos luokka säilytetään niin luokkanimen pidentymisen uhallakin kannattaisin ennemmin jotakin muotoa tyyliin "Viiltäjä-Jackiksi epäillyt" tai "Viiltäjä-Jackiksi epäillyt henkilöt". Toisaalta itse olisin kyllä sillä kannalla, että aiheesta riittäisi yksi luokka, jonka voisi ehkä nimetä esimerkiksi "Viiltäjä-Jackin tapaus" (vs. pelkkä "Viiltäjä-Jack"), jolloin kävisi paremmin ilmi, että luokkaan luokitellut eivät (välttämättä) ole Viiltäjä-Jackejä, mutta liittyvät tapaukseen. – Haltiamieli 23. kesäkuuta 2011 kello 11.45 (EEST)
replies: text: ::Jos nimen halutaan olevan vähemmän osoitteleva, se voisi olla vaikka Viiltäjä-Jackiksi väitetyt. --Risukarhi 23. kesäkuuta 2011 kello 12.09 (EEST)
replies: text: :::Mun korvaan "tapaus" sopisi parhaiten. Voisi sitten aiheeseen muutenkin liittyviä artikkeleita pitää samassa luokassa. Pitke 24. kesäkuuta 2011 kello 21.10 (EEST)
Mielestäni hyvin aiheellinen artikkeli. Aiheen voisi nimetä tosin paremmin, kuten "Viiltäjä-Jackiksi epäillyt henkilöt". Itse ainakin saatan lisäillä tuonne vielä joitain henkilöitä, mikäli heitä suomalaisesta wikistä löytyy. 
Sercury 28. kesäkuuta 2011 kello 15.56 (EEST)

text: No jos tämä jää jotenkin minusta kiinni ja tämä jää olemaan niin säilytettäköön. --Höyhens 6. heinäkuuta 2011 kello 02.41 (EEST)

text: Sercury on lukenut huolimattomasti, tässä on kyse luokasta. Voisi riittää luettelo V-jack-artikkelissa. Tällaisia luokkia voi ruveta poikimaan einkä näe tarpeellisena luokitella epäiltyjä. --Kalmo 8. heinäkuuta 2011 kello 19.24 (EEST)
replies: text: :Se kyllä puoltaisi ennemmin luetteloa, että nyt luokassa on ainakin Lewis Carroll, jota Viiltäjä-Jack-epäily määrittelee kyllä hyvin vähän – ilmeisesti epäily on parin höyrypään idea, joka pohjaa enemmän "miksi ei?" -oivallukseen kuin mihinkään vakavasti otettavaan perusteluun. – Haltiamieli 9. heinäkuuta 2011 kello 01.50 (EEST)
replies: text: ::Haltiamielen pointti on hyvä. Luokka poistettakoon. Iivarius 10. heinäkuuta 2011 kello 00.04 (EEST)
Aika kauan on tämäkin roikkunut roskiksen reunalla eikä poistohaluja näyttäisi olevan, joten otin merkittävyysmallineen pois. Keskustelussakaan ei tullut ilmeisesti yksimielisyyttä poiston puolesta.--Tanár 16. heinäkuuta 2011 kello 15.11 (EEST)
thread_title: Merkittävyys